**PRAVILNIK**

**O SADRŽAJU I FORMI FINANSIJSKIH IZVJEŠTAJA ZA INVESTICIJSKE FONDOVE**

**("Službene novine Federacije BiH", broj: 81/21)**

**Poglavlje I. Opće odredbe**

**Član 1.**

**(Predmet Pravilnika)**

(1) Ovim pravilnikom propisuju se obrasci i sadržaj pozicija u obrascima za investicijske fondove:

- Izvještaj o finansijskom položaju na kraju perioda (Bilans stanja),

- Izvještaj o ukupnom rezultatu za period (Bilans uspjeha),

- Izvještaj o promjenama neto imovine, i

- Izvještaj o tokovima gotovine (Izvještaj o gotovinskim tokovima, u daljem tekstu zajedno: "obrasci"),

kao i bilješke uz finansijske izvještaje.

(2) Investicijski fondovi trebaju koristiti obrasce koje se nalaze u prilozima 1., 2., 3. i 4. ovog pravilnika, koji sadrže jednodimenzionalni bar kod i čine njegov sastavni dio.

**Član 2.**

**(Sadržaj Pravilnika)**

(1) Sadržaj pozicija navedenih obrazaca je definiran uputstvima u čl. 4., 6., 8. i 11. ovog Pravilnika.

(2) U obrasce se upisuju iznosi u konvertibilnim markama, bez decimalnih mjesta.

**Poglavlje II. Obrasci**

**Odjeljak A. Izvještaj o finansijskom položaju na kraju perioda**

**Član 3.**

**(Obrazac Izvještaj o finansijskom položaju na kraju perioda)**

(1) Prilikom izrade finansijskog izvještaja, u obrazac Izvještaj o finansijskom položaju na kraju perioda investicijski fond unosi podatke, u kolone 5 i 6, pod oznakom AOP 001 do AOP 059 (kolona 4), a prema sadržaju pozicija kolone 2 definisanim u članu 4. ovog pravilnika.

(2) U kolonu 6 obrasca unose se podaci iz kolone 5 iz obrasca za prethodni obračunski period (početno stanje), dok se podaci u koloni 5 unose preuzimanjem zatvorenih salda sa konta na kraju tekuće godine, odnosno na kraju obračunskog perioda za koji se priprema finansijski izvještaj.

(3) Ako su podaci u koloni 5 iz prethodne godine korigovani u skladu sa računovodstvenim i drugim propisima, u kolonu 6 unose se tako korigovani podaci.

**Član 4.**

**(Sadržaj pozicija)**

Prilikom popunjavanja obrasca Izvještaj o finansijskom položaju na kraju perioda, investicijski fond unosi podatke u kolone 5 i 6 u skladu sa sljedećim sadržajem pozicija kolone 2:

|  |  |  |  |
| --- | --- | --- | --- |
| **Redni broj** | **Pozicija** | **Oznaka za AOP** | **Grupa / konto koje treba uključiti** |
|  |  |  |  |
|  | **IMOVINA** |  |  |
| 1. | Gotovina i gotovinski ekvivalenti | 001 | Grupa 10 |
| 2. | Finansijska imovina po fer vrijednosti kroz bilans uspjeha | 002 |  |
| 2.1. | Ulaganja u instrumente kapitala | 003 | Konto: 200, 201, 204 (dio), 209 (dio) |
| 2.2. | Ulaganja u dužničke instrumente | 004 | Konto: 202, 203, 204 (dio), 209 (dio) |
| 3. | Finansijska imovina po fer vrijednosti kroz ostali ukupni rezultat | 005 |  |
| 3.1. | Ulaganja u instrumente kapitala | 006 | Konto: 210, 211, 216 (dio), 218 (dio) |
| 3.2. | Ulaganja u dužničke instrumente | 007 | Konto: 212, 213, 215, 216 (dio), 217, 218 (dio), 219 |
| 4. | Finansijska imovina po amortizovanom trošku | 008 |  |
| 4.1. | Potraživanja iz poslovanja | 009 | Konto: 300, 301, 302, 308, 309 |
| 4.2. | Obveznice | 010 | Konto: 222 (dio), 223 (dio), 229 (dio) |
| 4.3. | Depoziti | 011 | Konto: 220, 221, 229 (dio) |
| 4.4. | Obračunati, nefakturisani prihodi (ugovorna imovina) | 012 | Konto: 331 |
| 4.5. | Ostala finansijska imovina po amortizovanom trošku | 013 | Konto: 222 (dio), 223 (dio), 224, 229 (dio) |
| 5. | Ulaganja u nekretnine | 014 | Grupa: 24, 25 |
| 6. | Akontacije poreza na dobit | 015 | Konto: 332, 415 (neto) |
| 7. | Odgođena porezna imovina | 016 | Grupa: 32 |
| 8. | Ostala imovina i potraživanja, uključujući i razgraničenja | 017 |  |
| 8.1. | Potraživanja po osnovu dividendi | 018 | Konto: 304 |
| 8.2. | Potraživanja od društva za upravljanje | 019 | Grupa: 31 |
| 8.3. | Razgraničenja | 020 | Konto: 330, 339 |
| 8.4. | Ostala imovina i potraživanja | 021 | Grupa: 34 |
| **A.** | **UKUPNO IMOVINA** | 022 |  |
|  | **OBAVEZE** |  |  |
| 1. | Finansijske obaveze po fer vrijednosti kroz bilans uspjeha | 023 | Grupa: 43 |
| 2. | Finansijske obaveze po amortizovanom trošku | 024 |  |
| 2.1. | Obaveze iz poslovanja | 025 | Grupa: 40 |
| 2.2. | Ostale finansijske obaveze po amortizovanom trošku | 026 | Konto: 440 |
| 3. | Obaveze za tekući porez na dobit | 027 | Konto: 415, 332 (neto) |
| 4. | Odgođene porezne obaveze | 028 | Grupa: 46 |
| 5. | Rezervisanja | 029 | Grupa: 48 |
| 6. | Ostale obaveze, uključujući i razgraničenja | 030 |  |
| 6.1. | Obaveze za dividende | 031 | Konto: 414 |
| 6.2. | Obaveze prema društvu za upravljanje | 032 | Grupa: 42 |
| 6.3. | Obaveze prema banci depozitaru | 033 | Konto: 410 |
| 6.4. | Razgraničenja | 034 | Grupa: 47 |
| 6.5. | Ostale obaveze | 035 | Grupa: 45 Konto: 411, 412, 413, 419 |
| **B.** | **UKUPNO OBAVEZE** | 036 | Grupa: 10 |
|  | **NETO IMOVINA** |  |  |
| 1. | Vlasnički kapital | 037 |  |
| 1.1. | Dionički kapital | 038 | Konto: 500 |
| 1.2. | Udjeli | 039 | Konto: 501 |
| 2. | Dionička premija | 040 | Grupa: 51 |
| 3. | Rezerve | 041 |  |
| 3.1. | Statutarne rezerve | 042 | Konto: 530 |
| 3.2. | Ostale rezerve | 043 | Konto: 531 |
| 4. | Revalorizacijske rezerve | 044 |  |
| 4.1. | Revalorizacijske rezerve za finansijsku imovinu mjerenu po fer vrijednosti kroz ostali ukupni rezultat | 045 | Konto: 520 |
| 4.2. | Revalorizacijske rezerve za instrumente zaštite | 046 | Konto: 521 |
| 4.3. | Ostale revalorizacijske rezerve | 047 | Konto: 529, 560, 561 |
| 5. | Dobit | 048 |  |
| 5.1. | Akumulirana, neraspoređena dobit iz prethodnih perioda | 049 | Konto: 540 |
| 5.2. | Dobit tekućeg perioda | 050 | Konto: 541 |
| 6. | Gubitak | 051 |  |
| 6.1. | Akumulirani, nepokriveni gubici iz prethodnih perioda | 052 | Konto: 550 |
| 6.2. | Gubitak tekućeg perioda | 053 | Konto: 551 |
| **C.** | **UKUPNO NETO IMOVINA** | 054 |  |
| **D.** | **BROJ EMITOVANIH DIONICA/UDJELA** | 055 |  |
| **E.** | **NETO IMOVINA PO DIONICI/UDJELU** | 056 |  |
| **F.** | **VANBILANSNA EVIDENCIJA** | 057 |  |
| 1. | Vanbilansna aktiva | 058 | Grupa: 98 |
| 2. | Vanbilansna pasiva | 059 | Grupa: 99 |

**Odjeljak B. Izvještaj o ukupnom rezultatu za period**

**Član 5.**

**(Obrazac Izvještaj o ukupnom rezultatu za period)**

(1) Prilikom izrade finansijskog izvještaja, u obrazac Izvještaj o ukupnom rezultatu za period investicijski fond unosi podatke, u kolone 5 i 6, pod oznakom AOP 201 do AOP 255 (kolona 4), a prema sadržaju pozicija kolone 2 definiranim u članu 6. ovog pravilnika. Nadalje, ako je primjenjivo, u kolone 5 i 6, pod oznakom AOP 256 i AOP 257, unose se podaci o zaradi po dionici.

(2) U kolonu 6 obrasca unose se podaci iz kolone 5 iz obrasca za prethodni obračunski period, dok se podaci u koloni 5 unose preuzimanjem zatvorenih salda sa konta na kraju tekuće godine, odnosno na kraju obračunskog perioda za koji se priprema finansijski izvještaj.

(3) Ako su podaci u koloni 5 iz prethodne godine korigovani u skladu sa računovodstvenim i drugim propisima, u kolonu 6 unose se tako korigovani podaci.

**Član 6.**

**(Sadržaj pozicija)**

Prilikom popunjavanja obrasca Izvještaj o ukupnom rezultatu za period, investicijski fond unosi podatke u kolone 5 i 6 u skladu sa sljedećim sadržajem pozicija kolone 2:

|  |  |  |  |
| --- | --- | --- | --- |
| **Redni broj** | **Pozicija** | **Oznaka za AOP** | **Grupa / konto koje treba uključiti** |
|  |  |  |  |
|  | **BILANS USPJEHA** |  |  |
| **A.** | **Prihodi** | 201 |  |
| 1. | Prihodi od kamata | 202 |  |
| 1.1. | Prihodi od kamata od finansijske imovine po amortizovanom trošku | 203 | Konto: 7010, 7020 |
| 1.2. | Prihodi od kamata od finansijske imovine po fer vrijednosti kroz ostali ukupni rezultat | 204 | Konto: 7011, 7021 |
| 1.3. | Prihodi od kamata od finansijske imovine po fer vrijednosti kroz bilans uspjeha | 205 | Konto: 7012, 7022 |
| 2. | Prihodi od dividendi | 206 | Konto: 700 |
| 3. | Realizovani neto dobici od prodaje ulaganja | 207 |  |
| 3.1. | Neto dobici od prodaje finansijske imovine po amortizovanom trošku | 208 | Konto: 7101, 6101 (neto) |
| 3.2. | Neto dobici od prodaje finansijske imovine po fer vrijednosti kroz ostali ukupni rezultat | 209 | Konto: 7102, 6102 (neto) |
| 3.3. | Neto dobici od prodaje finansijske imovine po fer vrijednosti kroz bilans uspjeha | 210 | Konto: 7103, 6103 (neto) |
| 3.4. | Neto dobici od prodaje nekretnina | 211 | Konto: 712, 612 (neto) |
| 4. | Nerealizovani neto dobici po osnovu promjene fer vrijednosti | 212 |  |
| 4.1. | Neto dobici od finansijske imovine po fer vrijednosti kroz bilans uspjeha | 213 | Konto: 720, 723 (dio), 620, 623 (dio) (neto) |
| 4.2. | Neto dobici od finansijskih obaveza po fer vrijednosti kroz bilans uspjeha | 214 | Konto: 721, 723 (dio), 621, 623 (dio) (neto) |
| 4.3. | Neto dobici od ulaganja u nekretnine koje se vode po fer vrijednosti | 215 | Konto: 725, 625 (neto) |
| 5. | Neto pozitivne kursne razlike | 216 | Konto: 711, 722, 611, 622 (neto) |
| 6. | Ostali prihodi i dobici | 217 | Konto: 703, 709, 719, 724, 726, 727, 728, 729 |
| **B.** | **Rashodi** | 218 |  |
| 1. | Naknada društvu za upravljanje | 219 | Konto: 600 |
| 2. | Transakcijski troškovi pri kupovini i prodaji ulaganja | 220 | Konto: 601 |
| 3. | Ulazne i izlazne naknade | 221 | Konto: 602 |
| 4. | Naknada banci depozitaru | 222 | Konto: 605 |
| 5. | Naknade članovima nadzornog odbora i direktoru | 223 | Konto: 603 |
| 6. | Naknade Registru vrijednosnih papira u FBiH i Komisiji za vrijednosne papire FBiH | 224 | Konto: 608 |
| 7. | Realizovani neto gubici od prodaje ulaganja | 225 |  |
| 7.1. | Neto gubici od prodaje finansijske imovine po amortizovanom trošku | 226 | Konto: 6101, 7101 (neto) |
| 7.2. | Neto gubici od prodaje finansijske imovine po fer vrijednosti kroz ostali ukupni rezultat | 227 | Konto: 6102, 7102 (neto) |
| 7.3. | Neto gubici od prodaje finansijske imovine po fer vrijednosti kroz bilans uspjeha | 228 | Konto: 6103, 7103 (neto) |
| 7.4. | Neto gubici od prodaje nekretnina | 229 | Konto: 612, 712 (neto) |
| 8. | Nerealizovani neto gubici po osnovu promjene fer vrijednosti | 230 |  |
| 8.1. | Neto gubici od finansijske imovine po fer vrijednosti kroz bilans uspjeha | 231 | Konto: 620, 623 (dio), 720, 723 (dio) (neto) |
| 8.2. | Neto gubici od finansijskih obaveza po fer vrijednosti kroz bilans uspjeha | 232 | Konto: 621, 623 (dio), 721, 723 (dio) (neto) |
| 8.3. | Neto gubici od ulaganja u nekretnine koje se vode po fer vrijednosti | 233 | Konto: 625, 725 (neto) |
| 9. | Finansijski rashodi | 234 | Grupa 63 |
| 10. | Neto negativne kursne razlike | 235 | Konto: 611, 622, 711, 722 (neto) |
| 11. | Ostali rashodi i gubici | 236 | Konto: 604, 606, 607, 609, 613, 619, 624, 626, 627, 628, 629 |
| **C.** | **Dobit prije oporezivanja** | 237 |  |
| **D.** | **Gubitak prije oporezivanja** | 238 |  |
| **E.** | **Porez na dobit** | 239 |  |
| 1. | Tekući porez na dobit | 240 | Konto: 821 |
| 2. | Odgođeni porez na dobit | 241 | Konto: 822 |
| **F.** | **Dobit** | 242 |  |
| **G.** | **Gubitak** | 243 |  |
|  | **IZVJEŠTAJ O OSTALOM UKUPNOM REZULTATU** |  |  |
| **H.** | **Ostali ukupni rezultat** | 244 |  |
| 1. | Stavke koje mogu biti reklasifikovane bilans uspjeha | 245 |  |
| 1.1. | Povećanje/(smanjenje) fer vrijednosti dužničkih instrumenata po fer vrijednosti kroz ostali ukupni rezultat | 246 | Promjena priznata na kontu 520 (analitička konta koja se odnose na ove efekte) tokom finansijske godine |
| 1.2. | Efekti proistekli iz transakcija zaštite ("hedging") | 247 | Promjena priznata na kontu 521 (analitička konta koja se odnose na ove efekte) tokom finansijske godine |
| 1.3. | Ostale stavke koje mogu biti reklasifikovane u bilans uspjeha | 248 | Promjena priznata na kontu 529 (analitička konta koja se odnose na ove efekte) tokom finansijske godine |
| 1.4. | Porez na dobit koji se odnosi na ove stavke | 249 |  |
| 2. | Stavke koje neće biti reklasifikovane u bilans uspjeha | 250 |  |
| 2.1. | Povećanje/(smanjenje) fer vrijednosti instrumenata kapitala po fer vrijednosti kroz ostali ukupni rezultat | 251 | Promjena priznata na kontu 520 (analitička konta koja se odnose na ove efekte) tokom finansijske godine |
| 2.2. | Ostale stavke koje neće biti reklasifikovane u bilans uspjeha | 252 | Promjena priznata na kontu 529 (analitička konta koja se odnose na ove efekte) tokom finansijske godine |
| 2.3. | Porez na dobit koji se odnosi na ove stavke | 253 |  |
|  | **POVEĆANJE / (SMANJENJE) NETO IMOVINE** |  |  |
| **I.** | **Povećanje neto imovine fonda** | 254 |  |
| **J.** | **Smanjenje neto imovine fonda** | 255 |  |
| **K.** | **Zarada po dionici** |  |  |
|  | a) Osnovna zarada po dionici | 256 | Osnovna zarada po dionici se računa dijeljenjem: • dobiti ili gubitka koja pripada dioničarima zatvorenog investicijskog fonda, i • ponderisanog prosječnog broja običnih dionica u opticaju tokom finansijske godine, isključujući otkupljene vlastite dionice |
|  | b) Razrijeđena zarada po dionici | 257 | U izračunu razrijeđene zarade po dionici, koriguju se cifre korištene u izračunu osnovne zarade po dionici, uzimajući u obzir: • efekat oporezivanja, kamata i ostalih troškova finansiranja koji bi mogao proizaći iz konverzije razrjeđujućih potencijalnih običnih dionica, i • ponderisani prosječni broj dodatnih običnih dionica koje bi bile u opticaju pod pretpostavkom konverzije svih razrjeđujućih potencijalnih običnih dionica. |

**Odjeljak C. Izvještaj o promjenama neto imovine (kapitala)**

**Član 7.**

**(Obrazac Izvještaj o promjenama neto imovine)**

(1) Prilikom popunjavanja obrasca Izvještaj o promjenama neto imovine koriste se podaci iz propisanih obrazaca Izvještaja o finansijskom položaju na kraju perioda i Izvještaja o ukupnom rezultatu za period, podaci navedeni u bilješkama uz finansijske izvještaje i drugi podaci iz poslovnih knjiga.

(2) U Izvještaj se obavezno unose podaci za prethodnu izvještajnu godinu i podaci za tekuću izvještajnu godinu.

**Član 8.**

**(Sadržaj pozicija)**

Prilikom popunjavanja obrasca Izvještaj o promjenama neto imovine, investicijski fond unosi podatke u kolone 3 i 4 u skladu sa sljedećim sadržajem pozicija kolone 1:

|  |  |  |  |
| --- | --- | --- | --- |
| **Pozicija** | **Oznaka za AOP** | **Tekuća godina** | **Prethodna godina** |
|  |  |  |  |
| **1. Stanje na dan 31.12. prethodnog obračunskog perioda** | 301 |  |  |
| 2. Efekti retroaktivne primjene promjene računovodstvenih politika | 302 | Efekti promjena računovodstvenih politika, odnosno efekti ispravljanja grešaka iz prethodnih perioda, isključivo ukoliko je tako propisano određenim MSFI ili ukoliko je neizvodljivo utvrditi efekte koji se unose na AOP 302 i 303 za prethodnu godinu | Efekti promjena računovodstveni h politika, odnosno efekti ispravljanja grešaka iz prethodnih perioda, u skladu sa MRS 8 |
| 3. Efekti retroaktivnog prepravljanja iznosa priznatih u skladu sa MRS 8 | 303 |
| **4. Ponovo iskazano stanje na dan 01.01. tekućeg obračunskog perioda** | 304 |  |  |
| 5. Dobit/(gubitak) za period | 305 | Iznosi iskazani pod AOP 242 ili 243 u Izvještaju o ukupnom rezultatu | |
| 6. Ostali ukupni rezultat za period | 306 | Iznosi iskazani pod AOP 244 u Izvještaju o ukupnom rezultatu | |
| **7. Ukupni rezultat** | 307 | Iznosi iskazani pod AOP 254 ili 255 u Izvještaju o ukupnom rezultatu | |
| 8. Povećanje po osnovu izdatih udjela/dionica | 308 | Vrijednost udjela/dionica uplaćenih/emitovanih tokom perioda | |
| 9. Smanjenje po osnovu povlačenja udjela/dionica | 309 | Vrijednost udjela/dionica povučenih tokom perioda | |
| 10. Ostale promjene | 310 | Vrijednost eventualnih ostalih promjena na neto imovini tokom perioda | |
| **11. Stanje na dan 31.12. tekućeg obračunskog perioda** | 311 |  |  |
| **Broj udjela/dionica fonda u periodu** |  |  | |
| 12. Broj udjela/dionica fonda na početku perioda | 312 | Broj udjela/dionica na početku perioda | |
| 13. Izdati udjeli/dionice u toku perioda | 313 | Broj udjela/dionica uplaćenih/emitovanih tokom perioda | |
| 14. Povučeni udjeli/dionice u toku perioda | 314 | Broj udjela/dionica povučenih tokom perioda | |
| 15. Broj udjela/dionica fonda na kraju perioda | 315 | Broj udjela/dionica na kraju perioda | |

**Odjeljak D. Izvještaj o tokovima gotovine**

**Član 9.**

**(Obrazac Izvještaj o tokovima gotovine)**

(1) Pod tokovima gotovine, u smislu ovog pravilnika, podrazumijevaju se naplate i isplate u gotovini i gotovinskim ekvivalentima u smislu MRS 7 preko blagajne, transakcijskih i drugih računa, isključujući kompenzacije, asignacije, cesije i druge slične načine bezgotovinskih naplata, odnosno plaćanja.

(2) Prijenos između pojedinih konta gotovine i gotovinskih ekvivalenata u okviru istog investicijskog fonda ne smatra se gotovinskim tokom.

(3) Iznos gotovinskih priliva i odliva utvrđuje se na osnovu evidencije o prilivima i odlivima gotovine i gotovinskih ekvivalenata preko blagajne, transakcijskih i drugih računa ili na osnovu podataka sa odgovarajućih konta i grupa konta iz knjigovodstva investicijskog fonda.

**Član 10.**

**(Unos podataka)**

(1) U obrazac Izvještaj o tokovima gotovine investicijski fond unosi podatke, u kolone 6 i 7, a prema sadržaju pozicija kolone 2 definiranim u čl. 10. i 11. ovog pravilnika.

(2) U kolonu 7 obrasca unose se podaci iz kolone 6 iz obrasca za prethodni obračunski period, dok se u kolonu 6 unose gotovinski tokovi i promjene nastale tokom tekuće godine, odnosno tokom obračunskog perioda za koji se priprema finansijski izvještaj.

(3) Ako su podaci u koloni 6 iz prethodne godine korigovani u skladu sa računovodstvenim i drugim propisima, u kolonu 7 unose se tako korigovani podaci.

**Član 11.**

**(Obrazac Izvještaj o tokovima gotovine)**

U obrascu Izvještaj o tokovima gotovine, AOP pozicije 401 do 431, prema nazivima pozicija, unose se gotovinski prilivi i odlivi investicijskog fonda kako slijedi:

|  |  |  |  |
| --- | --- | --- | --- |
| **Redni broj** | **Pozicija** | **Oznaka za AOP** | **Opis** |
|  |  |  |  |
| **1.** | **GOTOVINSKI TOKOVI IZ POSLOVNIH AKTIVNOSTI** |  |  |
| 1.1. | Prilivi od kamata | 401 | Prilivi po osnovu kamata na dužničke instrumente |
| 1.2. | Prilivi od dividendi | 402 | Prilivi po osnovu dividendi |
| 1.3. | Odlivi po osnovu ulaganja u finansijsku imovinu po fer vrijednosti kroz bilans uspjeha | 403 | Odlivi po osnovu kupovine ove imovine |
| 1.4. | Prilivi od prodaje finansijske imovine po fer vrijednosti kroz bilans uspjeha | 404 | Prilivi po osnovu prodaje ove imovine ili naplate glavnice dužničkih instrumenata |
| 1.5. | Odlivi po osnovu ulaganja u finansijsku imovinu po fer vrijednosti kroz ostali ukupni rezultat | 405 | Odlivi po osnovu kupovine ove imovine |
| 1.6. | Prilivi od prodaje finansijske imovine po fer vrijednosti kroz ostali ukupni rezultat | 406 | Prilivi po osnovu prodaje ove imovine ili naplate glavnice dužničkih instrumenata |
| 1.7. | Odlivi po osnovu ulaganja u finansijsku imovinu po amortizovanom trošku | 407 | Odlivi po osnovu kupovine ove imovine |
| 1.8. | Prilivi od prodaje finansijske imovine po amortizovanom trošku | 408 | Prilivi po osnovu prodaje ove imovine ili naplate glavnice dužničkih instrumenata |
| 1.9. | Odlivi po osnovu ulaganja u nekretnine | 409 | Odlivi po osnovu kupovine nekretnina |
| 1.10. | Prilivi od prodaje nekretnina | 410 | Prilivi po osnovu prodaje nekretnina |
| 1.11. | Odlivi po osnovu plaćenih naknada društvu za upravljanje | 411 | Odlivi po osnovu plaćenih naknada |
| 1.12. | Odlivi po osnovu plaćenih transakcijskih troškova pri kupovini i prodaji ulaganja | 412 | Odlivi po osnovu plaćenih troškova |
| 1.13. | Odlivi po osnovu plaćenih naknada Registru vrijednosnih papira FBiH i Komisiji za vrijednosne papire FBiH | 413 | Odlivi po osnovu plaćenih naknada |
| 1.14. | Odlivi po osnovu plaćenih naknada depozitaru | 414 | Odlivi po osnovu plaćenih naknada |
| 1.15. | Odlivi po osnovu plaćenih naknada berzi | 415 | Odlivi po osnovu plaćenih naknada |
| 1.16. | Odlivi po osnovu plaćenih naknada članovima Nadzornog odbora i direktoru fonda | 416 | Odlivi po osnovu plaćenih naknada i primanja |
| 1.17. | Odlivi po osnovu plaćenog poreza na dobit | 417 | Odlivi po osnovu plaćenog poreza |
| 1.18. | Ostali prilivi iz poslovnih aktivnosti | 418 | Svi ostali prilivi, koji nisu uključeni u prethodno spomenute |
| 1.19. | Ostali odlivi iz poslovnih aktivnosti | 419 | Svi ostali odlivi, koji nisu uključeni u prethodno spomenute |
| **A.** | **Neto gotovinski tok koji je generisan/(korišten) u poslovnim aktivnostima** | 420 |  |
| **2.** | **GOTOVINSKI TOKOVI IZ FINANSIJSKIH AKTIVNOSTI** |  |  |
| 2.1. | Prilivi po osnovu izdatih udjela/dionica Fonda | 421 | Prilivi od uplaćenih udjela / emitovanih dionica |
| 2.2. | Odlivi po osnovu povlačenja udjela/dionica Fonda | 422 | Odlivi od isplaćenih udjela / dionica |
| 2.3. | Sticanje vlastitih dionica | 423 | Odlivi po osnovu kupovine vlastitih dionica |
| 2.4. | Odlivi po osnovu isplaćenih dividendi | 424 | Odlivi po osnovu dividendi |
| 2.5. | Ostali prilivi iz finansijskih aktivnosti | 425 | Svi ostali prilivi, koji nisu uključeni u prethodno spomenute |
| 2.6. | Ostali odlivi iz finansijskih aktivnosti | 426 | Svi ostali odlivi, koji nisu uključeni u prethodno spomenute |
| **B.** | **Neto gotovinski tok koji je generisan/(korišten) u finansijskim aktivnostima** | 427 |  |
| **C.** | **NETO POVEĆANJE / (SMANJENJE) GOTOVINE I GOTOVINSKIH EKVIVALENATA** | 428 |  |
| **D.** | **GOTOVINA I GOTOVINSKI EKVIVALENTI NA POČETKU PERIODA** | 429 |  |
| **E.** | **EFEKTI PROMJENE DEVIZNIH KURSEVA GOTOVINE I GOTOVINSKIH EKVIVALENATA** | 430 |  |
| **F.** | **GOTOVINA I GOTOVINSKI EKVIVALENTI NA KRAJU PERIODA** | 431 |  |

**Odjeljak E. Bilješke uz finansijske izvještaje**

**Član 12.**

**(Sadržaj bilješki)**

(1) Pored obrazaca, (uključujući i Izvještaj o promjenama na kapitalu koji je propisan posebnim pravilnikom) investicijski fondovi trebaju pripremiti i bilješke uz obrasce.

(2) Bilješke sadrže dopunske informacije (tekstualni opis ili raščlanjivanje) za materijalno značajne stavke prezentirane u Izvještaju o finansijskom položaju na kraju perioda, Izvještaju o ukupnom rezultatu za period, Izvještaju o promjenama neto imovine i Izvještaju o tokovima gotovine.

(3) U bilješkama se, uz zahtjeve propisane članom 37. st. (3) i (4) Zakona o računovodstvu i reviziji u Federaciji Bosne i Hercegovine ("Službene novine Federacije BiH", broj 15/21) prezentiraju:

a) informacije o osnovi za sastavljanje obrazaca i primijenjenim računovodstvenim politikama,

b) objavljuju informacije koje zahtijevaju MSFI u vezi s pozicijama koje investicijski fondovi imaju u svojim obrascima, a koje nisu detaljno prikazane na obrascima i

c) pružaju dodatne informacije koje nisu prezentirane u obrascima, ali su relevantne za njihovo razumijevanje.

(4) U obrascima Izvještaj o finansijskom položaju na kraju perioda, Izvještaj o ukupnom rezultatu za period i Izvještaj o tokovima gotovine, u koloni 3, unose se brojevi napomena za materijalno značajne stavke iz obrazaca na koje se te bilješke i odnose.

(5) Bilješke se moraju prezentirati sistematski, koliko god je to moguće.

**Poglavlje III. Prijelazne i završne odredbe**

**Član 13.**

**(Primjena Izvještaja)**

Danom početka primjene ovog pravilnika prestaje primjena odgovarajućih obrazaca iz Pravilnika o kontnom okviru, sadržaju računa u kontnom okviru i sadržaju i formi finansijskih izvještaja za investicione fondove ("Službene novine Federacije BiH", br. 82/10 i 3/21).

**Član 14.**

**(Stupanje na snagu)**

Ovaj pravilnik stupa na snagu narednog dana od dana objavljivanja u "Službenim novinama Federacije BiH", a primjenjivat će se počev od finansijskih izvještaja za periode koji počinju 01. januara 2022. godine i nakon toga.

















